Document ID: 32008D0782

KOMISIJAS LĒMUMS
(2008. gada 7. oktobris),
ar kuru labo Direktīvu 2007/5/EK, ar ko groza Padomes Direktīvu 91/414/EEK, lai tajā iekļautu darbīgās vielas kaptānu, folpetu, formetanātu un metiokarbu
(izziņots ar dokumenta numuru K(2008) 5583)
(Dokuments attiecas uz EEZ)
(2008/782/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punkta otrās daļas otro ievilkumu,
tā kā:
(1)
Komisijas Direktīvā 2007/5/EK (2) ir kļūda, kura ir jāizlabo, proti, direktīvas pielikumā noteiktais maksimālais pieļaujamais piemaisījumu daudzums kaptānam.
(2)
Grozījumam jāstājas spēkā no dienas, kad stājās spēkā Direktīva 2007/5/EK. Šī spēkā stāšanās ar atpakaļejošu datumu nav pretrunā indivīdu tiesībām.
(3)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Direktīvas 2007/5/EK pielikuma slejas “Tīrība” 151. rindā, kura attiecas uz kaptānu, trešā ievilkuma tekstu “Tetrahlorogleklis: ne vairāk kā 0,01 g/kg” aizstāj ar tekstu “Tetrahlorogleklis: ne vairāk kā 0,1 g/kg”.
2. pants
Lēmums stājas spēkā 2007. gada 1. oktobrī.
3. pants
Šis lēmums ir adresēts dalībvalstīm.
Briselē, 2008. gada 7. oktobrī

Labels: 7
12
3
6